
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 302
                                                            din 24 noiembrie 2022

         privind preluarea şi modificarea unor contracte de închiriere


Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 35.201/07.11.2022 şi la Consiliul Local Sighișoara cu nr. 36.770/17.11.2022, de referatul de aprobare, înregistrat cu nr. 35.203/07.11.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

            Având în vedere cererea, înregistrată la Municipiul Sighișoara cu nr. 33.737/21.10.2022, prin care domnul Barabáş Lajos - Dénes solicită preluarea contractului de închiriere nr. 125/2008, așa cum a fost modificat și completat prin actele adiționale nr. 1/27.12.2012 şi nr. 2/29.12.2017, având ca obiect terenul situat în Municipiul Sighișoara, str. Rozelor, f. nr., identificat prin sector cadastral 39, nr. cad. 59, poziţia 47 în plan, în suprafață de 16,50 mp., cu destinația de teren ocupat de construcția – garaj, ca urmare a dobândirii în proprietate a construcției – garaj, de la actualul chiriaș al terenului, domnul Rotar Petru, conform contractului de vânzare - cumpărare, încheiat în data de 18.10.2022;

 Având în vedere cererea, înregistrată la Municipiul Sighișoara cu nr. 35.255/07.11.2022, prin care domnul Bogar Cristian, solicită preluarea contractului de închiriere nr. 94/2021, având ca obiect terenul cu destinația de teren curte (118 mp.) și grădină (113 mp.), în suprafaţă de 231 mp., din suprafața totală de 331 mp., situat în Municipiul Sighișoara, str. Mihai Eminescu, nr. 86, înscris în C.F. 52645 Sighișoara (C.F. vechi: 6234), nr. top 427/1/1, aferent apartamentului nr. I, înscris în C.F. 52645 - C1 - U1 Sighișoara (C.F. vechi: 6234/I), nr. top 427/1/1/I, ca urmare a dobândirii în proprietate a apartamentului I, de la actuala proprietară a acestuia și chiriașă a terenului, Valy Szibill Erzsebet, conform contractului de vânzare - cumpărare, încheiat la B.I.N. Melinte - Una - Livia - Manuela, autentificat cu încheierea de autentificare cu nr. 463 din data de 03.08.2022;

Având în vedere art. 7 a Hotărârii Consiliului Local Sighişoara nr. 253/29.09.2022, prin care se aprobă repartizarea ca urmare a extinderii spaţiului cu destinaţia de locuinţă, situat în Sighişoara, str. Clujului nr. 2A, ap. 15, deţinut de către domnul Stanciu Gheorghe, în calitate de chiriaş în baza contractului de închiriere nr. 1/01.11.2018, cu suprafaţa locativă vacantă de la aceeaşi adresă, respectiv ap. 14, compus din 1 (una) cameră, în suprafaţă de 11,61 mp., se impune și modificarea contractului de închiriere nr. 132/2022, încheiat între Municipiul Sighisoara şi chiriaşul terenului Stanciu Gheorghe, în sensul suplimentării suprafeței de teren închiriat de la 38 mp., la 76 mp., din suprafaţa totală de 1.183 mp., având ca obiect terenul ocupat de curţi - construcţii, situat în Municipiul Sighișoara, str. Clujului, nr. 2A,  înscris în C.F. nr. 60072 Sighișoara (C.F. vechi: 12218), sub nr. cadastral: 1569, top: f. nr. top/C1, pe care este edificată construcţia C1/XIV, compusă din ap. 14, înscris în C.F. nr. 60072 - C1 - U14 Sighişoara; 

Având în vedere faptul că Municipiul Sighișoara, ca unitate administrativ - teritorială, deține rangul de posesor al terenului antemenționat, proprietate a Statului Român, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Având în vedere faptul că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea sa, prin realizarea de fapte materiale, încheindu-se acte juridice prin care exercită prerogativele unui drept real principal;

            Având în vedere faptul că imobilele de natură teren, care fac obiectul contractelor de închiriere amintite mai sus, se află situate în intravilanul Municipiului Sighișoara şi sunt cuprinse în listele de inventar ale Municipiului Sighişoara – domeniul public și privat;
Având în vedere prevederile art. 5 alin. (2) din anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;

Ținând cont că, în urma preluării şi modificării contractelor de închiriere nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare;

Având în vedere prevederile art. 555 - 566, 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea contractelor de închiriere după cum urmează:

 - articolele 7 și 15 din contractul de închiriere nr. 125/2008, așa cum a fost modificat și completat prin actele adiționale nr. 1/27.12.2012 şi nr. 2/29.12.2017;

 - articolele 7 și 15 din contractul de închiriere nr. 94/30.07.2021;

Având în vedere că, prin preluarea şi modificarea contractelor de închiriere menționate mai sus, se aduc venituri  suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 35.202/07.11.2022, prin care se propune preluarea şi modificarea unor contracte de închiriere;

   Având în vedere avizele favorabile ale tuturor comisiilor pe domenii de specialitate;
            În temeiul art. 129 alin. (2) lit. „c”, alin. (6) lit. ,,aˮ și ,,bˮ şi alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                           H O T Ă R Ă Ş T E:
Art. 1. (1) Se aprobă preluarea, începând cu data de 01.12.2022, a contractului de închiriere nr. 125/2008, așa cum a fost modificat și completat prin actele adiționale nr. 1/27.12.2012 şi nr. 2/29.12.2017, având ca obiect terenul situat în Municipiul Sighișoara, str. Rozelor, f. nr., identificat prin sector cadastral 39, nr. cad. 59, poziţia 47 în plan, în suprafață de 16,50 mp., cu destinația de teren ocupat de construcția – garaj, de către domnul Barabáş Lajos - Dénes, ca urmare a dobândirii în proprietate a construcției – garaj, de la actualul chiriaș al terenului, domnul Rotar Petru, conform contractului de vânzare - cumpărare, încheiat în data de 18.10.2022.

(2) Durata termenului de închiriere rămasă din durata iniţială de cinci ani a contractului de închiriere este de 1 (una) lună, respectiv de la data de 01.12.2022 până la data de 31.12.2022, cu posibilități de prelungire, conform contractului.

(3) Chiria este cea stabilită prin contractul de închiriere și va fi indexată cu indicele de inflaţie anual. 

 (4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat potrivit prevederilor art. 1 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
 (5) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost preluat potrivit prevederilor art. 1 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:
,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Preluarea și modificarea contractului de închiriere se vor face prin act adiţional.

  (7) Restul clauzelor contractuale din contractul de închiriere nr. 125/18.02.2008, așa cum a fost modificat și completat prin actele adiționale nr. 1/27.12.2012 şi nr. 2/29.12.2017, preluat conform art. 1 alin. (1) din prezenta hotărâre, îşi menţin valabilitatea între Municipiul Sighişoara şi domnul Barabáş Lajos - Dénes.

(8) Date fiind prevederile art. 1 alin. (2) din prezenta hotărâre, se aprobă prelungirea contractului de închiriere, încheiat între Municipiul Sighişoara şi domnul Barabáş Lajos - Dénes, pentru un termen de 5 (cinci) ani, începând cu data de 01.01.2023 până la data de 31.12.2027.
Art. 2. (1) Se aprobă preluarea, începând cu data de 01.12.2022, a contractului de închiriere nr. 94/2021, având ca obiect terenul cu destinația de teren curte (118 mp.) și grădină (113 mp.), în suprafaţă de 231 mp., din suprafața totală de 331 mp., situat în Municipiul Sighișoara, str. Mihai Eminescu, nr. 86, înscris în C.F. 52645 Sighișoara (C.F. vechi: 6234), nr. top 427/1/1, aferent apartamentului nr. I, înscris în C.F. 52645 - C1 - U1 Sighișoara (C.F. vechi: 6234/I), nr. top 427/1/1/I, de către domnul Bogar Cristian ca urmare a dobândirii în proprietate a apartamentului I, de la actuala proprietară a acestuia și chiriașă a terenului, Valy Szibill Erzsebet, conform contractului de vânzare - cumpărare, încheiat la B.I.N. Melinte - Una - Livia -Manuela, autentificat cu încheierea de autentificare cu nr. 463 din data de 03. 08.2022.

            (2) Durata termenului de închiriere rămasă din durata iniţială a contractului de închiriere este de 3 (trei) ani şi 1 (una) lună, respectiv de la data de 01.12.2022 până la data de 31.12.2025, cu posibilități de prelungire, conform contractului.

(3) Chiria este cea stabilită prin contractul de închiriere și va fi indexată cu indicele de inflaţie anual. 

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03, respectiv 30.09 a anului în curs, începând cu data încheierii contractuluiˮ.
(5) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost preluat potrivit prevederilor art. 2 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Preluarea și modificarea contractului de închiriere se vor face prin act adiţional.

  (7) Restul clauzelor contractuale din contractul de închiriere nr. 94/2021, preluat conform art. 2 alin. (1) din prezenta hotărâre, îşi menţin valabilitatea între Municipiul Sighişoara şi domnul Bogar Cristian.
            Art. 3. (1) Se aprobă modificarea, începând cu data de 01.12.2022, a contractului de închiriere nr. 132/2022, încheiat între Municipiul Sighişoara şi domnul Stanciu Gheorghe, având ca obiect terenul ocupat de curţi - construcţii, situat în Municipiul Sighișoara, str. Clujului, nr. 2A, în sensul suplimentării suprafeţei de teren închiriate de la 38 mp., la 76 mp., din suprafaţa totală de 1.183 mp., înscris în C.F. nr. 60072 Sighișoara (C.F. vechi: 12218), sub nr. cadastral: 1569, top: f. nr. top/C1, ca urmare a extinderii spaţiului cu destinaţia locuinţă, deţinut de către susnumitul, în calitate de chiriaş în baza contractului de închiriere nr. 1/01.11.2018, cu suprafaţa locativă vacantă de la aceeaşi adresă, respectiv ap. 14, compus din 1 (una) cameră, în suprafaţă de 11,61 mp., înscris în C.F. individuală nr. 60072 - C1 - U14, Sighişoara, nr. C.F. vechi 12218/XIV, top: f. nr. top/C1/ XIV.          

            (2) Durata termenului de închiriere rămasă din durata iniţială de cinci ani a contractului de închiriere este de 4 (patru) ani şi 9 (nouă) luni, respectiv de la data de 01.12.2022 până la data de 31.08.2027, cu posibilități de prelungire, conform contractului.

(3) Ca o consecinţă a suplimentării suprafeţei de teren închiriat, se aprobă modificarea art. 2 din Capitolul II. OBIECTUL CONTRACTULUI al contractului de închiriere amintit, așa cum a fost modificat potrivit prevederilor art. 3 alin. (1) din prezenta hotărâre, care va avea următorul conținut:
,,MUNICIPIUL SIGHIŞOARA în calitate de proprietar/administrator, închiriază terenul cu categoria de folosință curți – construcții, în suprafață de 76 mp., din suprafaţa totală de 1.183 mp., situat în Municipiul Sighișoara, str. Clujului, nr. 2A, înscris în C.F. nr. 60072 Sighișoara, nr. C.F. vechi 12218, nr. cad. 1598 top. f. nr. top/C1, pe care sunt edificate construcțiile C1/XIV şi C1/XV, compuse din ap. nr. 14 şi ap. nr. 15, înscrise în C.F. individuale nr. 60072-C1-U14 şi 60072-C1-U15, nr. C.F. vechi 12218/XIV şi 12218/XV, Sighișoaraˮ.
(4) Ca o consecinţă a suplimentării suprafeţei de teren închiriat, se aprobă și modificarea art. 5 din Capitolul IV. PREŢUL ÎNCHIRIERII al contractului de închiriere amintit, așa cum a fost modificat potrivit prevederilor art. 3 alin. (1) din prezenta hotărâre, care va avea următorul conținut:

,,Chiriașul va plăti proprietarului/administratorului o chirie anuală pentru terenul închiriat în sumă de 45,60 lei/an, respectiv de 0,60 lei/an x 76 mp., stabilită conform art. 5, alin. (2) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022ˮ.

(5)  Modificarea contractului de închiriere se va face prin act adiţional.

 (6) Restul clauzelor contractuale din contractul de închiriere nr. 132/2022, așa cum a fost modificat conform art. 3 alin. (1) din prezenta hotărâre, îşi menţin valabilitatea între Municipiul Sighişoara şi domnul Stanciu Gheorghe.

Art. 4. Pentru contractele antemenţionate care fac obiectul unei cereri la Legea nr. 18/1991, Legea fondului funciar, cu modificările şi completările ulterioare, chiriaşii au obligația încunoștințării în scris a proprietarului/administratorului cu privire la intabularea dreptului de proprietate asupra terenului dobândit în vederea încetării contractelor de închiriere.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Groza Tudorel - Claudiu    
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  3 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. domnul Barabáş Lajos - Dénes;
  1 ex. domnul Bogar Cristian;
  1 ex. domnul Stanciu Gheorghe.
15 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 302/24.11.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


